stanford-oval/wikipedia huggingface dataset:
Two Is Better Than One
הערות שוליים

↑  Paste Music - Guides to the Best Albums, Reviews and Live Music Video, pastemagazine.com (באנגלית)
↑  Inc Nielsen Business Media, Billboard, Nielsen Business Media, Inc., 2009-10-03. (בenglish)
↑  www.cmt.com
1 2  Boys Like Girls Chart History, Billboard
↑  Boys Like Girls (Ft. Taylor Swift) – Two Is Better Than One (באנגלית), נבדק ב-2019-04-25
↑  Six Great Taylor Swift Songs, pastemagazine.com (באנגלית)
1 2  Ask Billboard: Taylor Swift's Career Album & Song Sales, Billboard
↑  Hot 100 Songs - Year-End, Billboard
↑  Canadian Hot 100 - Year-End, Billboard
1 2  David Foster Named BMI Icon at 59th Annual BMI Pop Music Awards, BMI.com, ‏2011-05-18 (באנגלית)
1 2  Rob Sheffield, Rob Sheffield, All 229 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Condé Nast, Taylor Swift's 10 best (and worst, if that's even possible) songs of all time, Glamour UK, ‏2021-12-13 (באנגלית בריטית)
↑  Gold & Platinum, RIAA (באנגלית)
↑  Taylor Swift: The Receipts, ATRL, ‏3 בפברואר 2021
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz release group: 784cbf88-0dff-4f34-8e65-7bdc8f8fb10e  MusicBrainz work: 487d9b03-a3bf-4963-86b3-8030d1a9f73f
אברהם הולץ

| --- | --- |
אין תמונה חופשית
 לידה:  1934 סיוון ה'תרצ"ד ניו יורק, ניו יורק, ארצות הברית 
 פטירה:  15 בנובמבר 2023 (בגיל 89 בערך) ב' בכסלו ה'תשפ"ד ירושלים 
 מקום קבורה:  הר המנוחות 
 מקום לימודים:  תלמוד תורה דרכי נועם ז'יטומיר  בית המדרש לרבנים באמריקה  ברוקלין קולג' 
 מוסדות:  בית המדרש לרבנים באמריקה 
 
אברהם הולץ (באנגלית: Avraham Holtz; סיוון ה'תרצ"ד, 1934 – 15 בנובמבר 2023) היה חוקר ספרות יהודי אמריקאי, פרופסור לספרות בבית המדרש לרבנים באמריקה.
ביוגרפיה

אברהם הולץ נולד בניו יורק, למשפחה שמוצאה מגליציה.
בילדותו למד בתלמוד תורה דאנשי ז'יטומיר, המכונה אש"י (East Side Hebrew Institute), במנהטן. בהמשך למד בבית המדרש לרבנים באמריקה. במשך שנים רבות היה פרופסור לספרות עברית בית המדרש לרבנים באמריקה.
מחקריו עוסקים בספרות חז"ל ובספרות העברית החדשה. נושא מרכזי במחקריו הוא יצירתו של ש"י עגנון.
עם הגיעו לגיל 70 יצא לכבודו בשנת 2003 ספר יובל בשם "מחקרים בספרות ישראל מוגשים לאברהם הולץ", בעריכת תלמידתו צביה בן-יוסף גינור. בספר נכללת גם ביבליוגרפיה של ספריו ומאמריו של הולץ.
בשנת ה'תשע"ג נבחר לחבר כבוד של האקדמיה ללשון העברית.
הוא נפטר ב-15 בנובמבר 2023 (ב' בכסלו ה'תשפ"ד) בביתו שבירושלים ונקבר בהר המנוחות.
ספריו

בעולם המחשבה של חז"ל: בעקבות משנתו של מקס קדושין, ספרית פועלים, 1978.
מעשה ר’ יודיל חסיד: מראשיתו בנסים ונפלאות עד הכנסת כלה מאת ש"י עגנון, בית המדרש לרבנים באמריקה, 1986.
מראות ומקורות: מהדורה מוערת ומאוירת של הכנסת כלה לש"י עגנון, הוצאת שוקן, 1995.
מוריץ האל: הזקן מיפו (עם אשתו, טובה ברגר הולץ), אוניברסיטת חיפה, 2003.
The Holy City: Jews On Jerusalem, Norton, 1971
Isaac Dov Berkowitz: Voice of the Uprooted, East And West Library, 1973
בעריכתו
יצחק דב ברקוביץ – מבחר מאמרי ביקורת על יצירתו, עם עובד, 1976.
ש. שלום – ראיון על שירתו, הוצאת עקד, 1987.
הערות שוליים

↑  אברהם הולץ באתר האקדמיה ללשון העברית
↑  אברהם הולץ ז"ל, באתר מודעות אבל, ‏19 בנובמבר 2023
| --- | --- |
בקרת זהויות :  NLI: 987007262597605171  GND: 1071827324  ISNI: 0000 0000 7329 3546  LCCN: n88121394  NLA: 35203911  NTA: 138475741  SUDOC: 192329103  VcBA: 495/183577  VIAF: 89855870   WorldCat (עם VIAF): 89855870 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אוסקר בלומנטל

| --- | --- |

 לידה:  13 במרץ 1852 ברלין, ממלכת פרוסיה 
 פטירה:  24 באפריל 1917 (בגיל 65) ברלין, הקיסרות הגרמנית 
 מדינה:  גרמניה 
 מקום קבורה:  בית הקברות היהודי בווייסנזה 
 מקום לימודים:  אוניברסיטת לייפציג 
 שפות היצירה:  גרמנית 
 
אוסקר בלומנטל (בגרמנית: Oscar Blumenthal;‏ 13 במרץ 1852, ברלין – 24 באפריל 1917, ברלין) היה מחזאי ומבקר תיאטרון יהודי-גרמני.
קורות חיים

אוסקר בלומנטל נולד בברלין ולאחר סיום לימודיו התיכוניים למד באוניברסיטת לייפציג, שממנה קיבל תואר שלישי בפילוסופיה בשנת 1872. הוא היה עורך מספר ירחונים ספרותיים בלייפציג ובשנת 1875 חזר לברלין. הוא התקבל ל"ברלינר טאגבלאט" כמבקר תיאטרון ועבד שם עד לשנת 1887. בשנת 1887 פתח אוסקר בלומנטל את תיאטרון לסינג (Lessing Theater), והיה מנהלו עד לשנת 1898. בין כוכבות התיאטרון באותה תקופה הייתה ג'ני גרוס. לאחר שנת 1898 הוא הקדיש את עצמו לכתיבה.
כמבקר אוסקר בלומנטל היה ידוע בשפה חריפה והיה מכונה "blutiger Oscar" ("אוסקר צמא הדם"). המחזות שלו זכו להצחה והועלו על בימות תיאטראות שונות ברחבי גרמניה. מספר מחזות הוא כתב ביחד עם גוסטב קדלבורג. על בסיס מחזותיו צולמו מספר סרטי קולנוע, האחרון שבהם בשנת 2013.
בנוסף לכך אוסקר בלומנטל עסק ביצירת בעיות שחמט ופרסם כמה ספרים בנושא.
אוסקר אנטצה

| --- | --- |
אין תמונה חופשית
 לידה:  24 באוקטובר 1878 קלן 
 פטירה:  23 באפריל 1962 (בגיל 83) ברמן, הרפובליקה הפדרלית של גרמניה 
 השכלה:  אוניברסיטת מרבורג, אוניברסיטת קיל 
 מדינה:  גרמניה
 
אוסקר אנטצה (בגרמנית: Oskar (Oscar) Hans Antze)‏ (24 באוקטובר 1878 - 23 באפריל 1962) היה שחמטאי גרמני.
הישגים בולטים

אוסקר אנטצה חלק מקום ראשון בתחרות קיל 1900 עם הוגו זיכטינג, הגיע רביעי בתחרות המבורג 1905, רביעי בתחרות ברמן 1906 וניצח בתחרות לייפציג 1913.
לאחר מלחמת העולם הראשונה חלק ד"ר אנטצה מקום 3–5 בתחרות באד-אוינהאוזן 1922 (ניצח: ארהרדט פוסט).
אנטצה סיים במקום השישי בתחרות הנובר 1926 (ניצח: אהרון נימצוביץ' ), סיים בתיקו דו-קרב קצר עם יפים בוגוליובוב 1-1 בברמן 1927 Short Matches of the 20th Century, web.archive.org, ‏2007-09-28, חלק מקום 8–9 בדאויסבורג בשנת 1929 (ניצח: קארל אהוס) סיים במקום השמיני בתחרות באד אאכן 1934 (אליפות גרמניה השנייה, ניצח קארל אהוס) GER-ch 2nd Aachen 1934, web.archive.org, ‏2010-12-15 וסיים במקום הרביעי בתחרות ברמן 1934.
אנטצה סיים לימודי רופאה ועבר כרופא בברמן.
הערות שוליים

ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
Leisure

Leisure (בעברית: פנאי) הוא אלבום הבכורה של להקת הרוק הבריטית בלר שיצא באוגוסט 1991 על ידי חברת התקליטים Food.
תוכן

הגרסה המקורית של "Sing", תחת הכותרת "(Sing (To Me", הוקלטה כדמו בסוף 1989 בשם הקודם של הלהקה, Seymour (סימור), וניתן לשמוע אותה בסינגל השיווקי ה"אולטרה - נדיר" שיצא מעל עשור לאחר מכן בפברואר 2000 ובהתחלה של סט 4 דיסקים עם חומר נדיר בקופסת הדיסקים "Blur 21".
השיר Sing הופיע גם כחלק מפסקול הסרט טריינספוטינג.
התמונה שעל עטיפת האלבום צולמה במאי 1954 על ידי צ'ארלס יואיט, לתמונת אופנה של "Picture Post" על כובעי רחצה, "זוהר בשחייה".
הוצאה לאור

האלבום יצא ב-26 באוגוסט 1991 בבריטניה על ידי חברת התקליטים Food. הוא יצא לאור בארצות הברית חודש לאחר מכן עם רשימת שירים אחרת: גרסה זו מציגה מקדימה את שלושת הסינגלים של בלר בבריטניה, והשיר "Sing" הוחלף על ידי "I Know", שהיה לפני כן צד A של האלבום 'עם "She's So High". הגרסה הקנדית כוללת את אותה רצועת השמעה כמו הגרסה הבריטית.
"Leisure" הגיע למקום השביעי במצעד האלבומים הבריטי. האלבום הוכתר כאלבום זהב בבריטניה.
במסגרת יום השנה ה-21 לאלבום, Leisure שוחזר מחדש והוצא מחדש יחד עם אלבומי האולפן האחרים של הלהקה ב-30 ביולי 2012. האלבום הוצא מחדש פעם שנייה, על תקליט ויניל צבעוני, ב-26 באוגוסט 2016.
ביקורות

האלבום זכה לביקורות מעורבות. פול דייוויס ממגזין Q דירג את האלבום 4/5 כוכבים ואף אמר שהאלבום הוא "אוצר ביתי מלא של סינגלים להיטים שרק מחכים לקרות."
לעומת זאת, נשמעו גם קולות פחות אוהדים. העיתונאי אלכסיס פטרידיס הצהיר כי "על פי מה שהאלבום הזה מעיד, נראה שהם לא יודעים מה הם עושים וכתוצאה מכך עושים טעויות מחרידות בכל מקום".
בשנת 2007 נערך ריאיון עם דיימון אלברן, סולן הלהקה, ובמהלכו הביע סלידה מ-Leisure כשהוא מתאר אותו כ"איום" והיותו אחד משני "התקליטים הרעים" שעשה בקריירה שלו (השני הוא האלבום The Great Escape).
אלברן הרחיב עוד יותר על הקלטת האלבום בשנת 2014, והסביר כי "זו לא הייתה חוויה שמחה במיוחד" והסביר שהלהקה הייתה להוטה מדי כדי לרצות את חברת התקליטים על ידי שימוש באותם צלילים שהיו פופולריים באותה תקופה.
רשימת שירים

| מס' | שם | משך |
| --- | --- | --- |
| 1. | She's So High  | 4:45 |
| 2. | Bang  | 3:36 |
| 3. | Slow Down  | 3:11 |
| 4. | Repetition  | 5:25 |
| 5. | Bad Day  | 4:23 |
| 6. | Sing  | 6:00 |
| 7. | There's No Other Way  | 3:23 |
| 8. | Fool  | 3:15 |
| 9. | Come Together  | 3:51 |
| 10. | High Cool  | 3:37 |
| 11. | Birthday  | 3:50 |
| 12. | Wear Me Down  | 4:49 |
| משך כולל: | משך כולל: | 50:13 |
הערה: במהדורות ארצות הברית ויפן של האלבום יש רשימות רצועות שונות.
משתתפים

דיימון אלברן – שירה, קלידים, הפקה
גרהם קוקסון – גיטרות, שירה ברקע, הפקה
אלכס ג'יימס – בס, הפקה
דייב רונטריי – תופים, כלי הקשה, הפקה
משתתפים > מפיקים נוספים

סטיב לאוול
סטיב פאוור
מייק תורן
סטיבן סטריט
הערות שוליים

↑  Picture Post photographer Charles Hewitt working on a fashion feature..., Getty Images (באנגלית אמריקאית)
↑  Two models wearing ornate 'Viking' swimming caps by Kleinert...., Getty Images (באנגלית בריטית)
↑  Blur | full Official Chart History | Official Charts Company, www.officialcharts.com
↑  Condé Nast, Blur Announce Leisure Reissue, Pitchfork, ‏2016-07-26 (באנגלית אמריקאית)
↑  Daniel Kilkelly, Damon Albarn criticises Blur albums, Digital Spy, ‏2007-05-12 (באנגלית בריטית)
אגן מבני

מפת אגן טארים, אגן היקוות
אגן או אגן מבני הוא שקע גאולוגי נרחב שראשיתו בתנועת לוחות טקטוניים שיצרה קער בשכבות סלע, בו מצטברים משקעים חדשים העשויים במהלך הזמן למלא את הקער. עם זאת, פעילות טקטונית עשויה ליצור אגן לאחר תהליכי השקעה קודמים.
התבוננות במפה גאולוגית מראה כי צורתם הכללית של האגנים היא מעגלית או אליפטית, מעין קערה, ושכבות הסלע בו קונצנטריות. מאחר שהאגנים עמוקים יותר במרכזם, השכבות הנחשפות בהם צעירות יותר ככל שמתקרבים למרכז.
מונחים

אגן מתיחה (pull-apart basin) – אגן הנוצר באזורים בהם התרחשה מתיחה לאורך העתק
אגן היקוות (drainage basin) – אזור המנקז מי נהרות
אגן אוקייני (oceanic basin) – הקרקעית הסלעית של אוקיינוסים וימים
אגן השקעה (sedimentary basin) – אגן שבו מתקיימת הרבדה של משקעים ויצירת סלעי משקע
אגנס טירופ

אגנס ג'בט טירופ (באנגלית: Agnes Jebet Tirop;‏ 23 באוקטובר 1995 – 13 באוקטובר 2021) הייתה אתלטית קנייתית. פעמיים ברציפות זוכת מדליית ארד באליפות העולם (לונדון 2017 ודוחה 2019) בריצת 10000 מטר, רביעית במשחקים האולימפיים (טוקיו 2020) בריצת 5000 מטר ושיאנית העולם בריצת 10 ק"מ (כביש) בריצת נשים בלבד.
מותה

טירופ נמצאה ללא רוח חיים בביתה באיטן שבקניה ב-13 באוקטובר 2021, כשעל גופה פצעי דקירה. לפי ההודעה הראשונית של איגוד האתלטיקה הקנייתי, טירופ נדקרה לכאורה על-ידי בעלה, אך טענה זו לא אושרה על-ידי המשטרה.
תארים והישגים

פרק זה לוקה בחסר. אנא תרמו לוויקיפדיה ו.
הישגים

פרק זה לוקה בחסר. אנא תרמו לוויקיפדיה ו.
שיאים אישיים

פרק זה לוקה בחסר. אנא תרמו לוויקיפדיה ו.
הערות שוליים

↑  AK CONDOLES WITH FAMILY AND FRIENDS OF AGNES JEBET TIROP באתר איגוד האתלטיקה הקנייתי, 13 באוקטובר 2021 (באנגלית)
| --- | --- |
בקרת זהויות :  GND: 1243128445  World Athletics: 14289007  VIAF: 2892163464546005680004   WorldCat (עם VIAF): 2892163464546005680004 
ערך זה הוא קצרמרבנושא ספורטאים ובנושא אתלטיקה. אתם מוזמנים לתרום לוויקיפדיה ו.
אבובית ארוכת-חדק

| אבובית ארוכת-חדק |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: אבובונאים
משפחה:: אבובוניים
סוג:: אבובית
מין:: אבובית ארוכת-חדק
שם מדעי
 Corythoichthys schultzi ‏Herald, 1953

אבובית ארוכת-חדק (שם מדעי: Corythoichthys schultzi) הוא מין דג ממשפחת האבובוניים.
מקור השם

שם הסוג Corythoichthys מגיע מהמילים היוונית "Coris" שמשמעותה חגורה, ו-"Ichthus" שמשמעותה דג. השם השני בסוג, "Schultzi", הוא על שם לאונרד פיטר שולץ, אשר היה איכתיולוג במכון סמית'סוניאן.
תיאור

זכרי אבובית ארוכת החדק יכולים להגיע לאורך של 16 ס"מ. גופם גלילי ומוארך. לאבוביים הללו יש הסוואה צבעונית, המסייעת להגנה מפני טריפה. צבע גופם הבסיסי הוא לבנבן עם קווים שחורים, חומים ואדמדמים עם טבעות צהובות. עיניהם בולטות וחרטומם ארוך, מעט דק יותר מהגוף. סנפיר זנבם קיים אך קטן למדי. בניגוד למינים אחרים, נושא הזכר את ביצי הצאצאים בתוך שקיק אשר נמצא מתחת לזנב. בתוך כיס זה, נישאים גם הדגיגים הצעירים בשלבים הראשונים של התפתחותם.
תפוצה

מין זה נפוץ בכל רחבי האוקיינוס השקט וההודי, מן הים האדום ומזרח אפריקה עד טונגה, ברחבי מיקרונזיה, צפון אוסטרליה וקלדוניה החדשה.
בית גידול

אבובית ארוכת-החדק נמנית בין המינים הבנטיים הקשורים לשונית האלמוגים. בדרך כלל ניתן למצוא את האבובית בלגונה או בשונית הים, בעומקים של שניים עד 30 מטרים. הבוגרים חיים בזוגות או בקבוצות קטנות כאשר הם בים הפתוח, ונמצאים במקומות בטוחים על מנת להעביר את הלילה.
שימור

מצב המין הוא ללא חשש.
גלריה

אבובית ארוכת-חדק בהורגאדה, הים האדום.
אבובית ארוכת-חדק בים האדום, מצרים.
אבובית ארוכת-חדק בראוניון.
זוג אבוביות ארוכות-חדק בלמבה, אינדונזיה.
הערות שוליים

↑  אבובית ארוכת-חדק באתר הרשימה האדומה של IUCN
אדואליזם

אדואליזם (בצרפתית: Adualisme; העדר שניוּת) הוא מונח בפסיכולוגיה המתאר את השלב בהתפתחותו הפסיכולוגית של ילד שבו אינו מסוגל עדיין להבחין בקיומן הנפרד של שתי ישויות ויותר. בשלב זה עדיין אין הילד חווה את ה"אני" ואת כל השאר בצורה מובחנת.
המונח נטבע בידי הפסיכולוג ג'יימס מרק בולדווין, ופותח מאוחר יותר בידי ז'אן פיאז'ה. פיאז'ה הגדיר צורות שונות של אדואליזם שנעלמות בשלבים שונים בחיי הילד.
לקריאה נוספת

ז'אן פיאז'ה, תפיסת העולם של הילד, מאנגלית: אליהו פורת, תל אביב: ספריית פועלים, 1966. (ראו בעיקר עמ' 34 ואילך)
ערך זה הוא קצרמרבנושא חינוך ובנושא פסיכולוגיה. אתם מוזמנים לתרום לוויקיפדיה ו.
אגן מארי-דרלינג

מפת האגן
אגן מארי-דרלינג (באנגלית: Murray–Darling Basin) הוא אזור גאוגרפי גדול בחלק הפנימי של דרום-מזרח אוסטרליה, המשתרע על פני רוב מדינות ניו סאות' וויילס, ויקטוריה, וטריטוריית הבירה האוסטרלית, וחלקים ממדינות קווינסלנד (השליש התחתון) ודרום אוסטרליה (הפינה הדרום-מזרחית). אורכו הוא 3,375 ק"מ
שמו מורכב משמותיהם של שני הנהרות הגדולים הזורמים בו, הנהר מארי (שאורכו 2,589 ק"מ).) ונהר דרלינג. האגן מנקז שביעית ממסת האדמה האוסטרלית, וכיום הוא השטח החקלאי המשמעותי ביותר באוסטרליה. בתחומי האגן התפתחה תעשייה חקלאית בשווי של 24 מיליארד דולר המספקת שליש מאספקת המזון באוסטרליה.
רוב 1,061,469 הקמ"ר של האגן הם שטוחים, מתחת לגובה פני המים ובעומק בלב היבשת, וניזונים מגשמים ישירים קטנים. הנהרות הרבים שהוא מכיל נוטים להיות ארוכים וזורמים באיטיות, ובעלי ספיקת מים בכמות שגדולה רק על פי אמות מידה אוסטרליות. עם זאת, מוריי דארלינג הוא גם אחד מאגני הנהר הפגיעים ביותר על פני כדור הארץ. עשרות שנים של הנדסה, הקצאת יתר והשפעת הייבוש של שינויי האקלים הפחיתו משמעותית את הנגר לנהרות, נחלים ושטחי מים רטובים בתוך האגן. בהערכה משנת 2012 של בריאות המערכת האקולוגית הכוללת, יותר מ -80% מבקעות הנהר של אגן מוריי-דארלינג דורגו כמצב בריאותי גרוע או גרוע מאוד על סמך הערכות של דגים, חסרי חוליות וצמחייה. המערכות האקולוגיות של האגן סובלות וכתוצאה מכך מינים רבים התלויים במחזור ההצפות הטבעי של האזור מתמודדים עם הכחדה. כדי לטפל בדאגות הסביבתיות הללו, הוקמה בשנת 2015 קרן המים המאוזנת אגן מוריי-דרלינג, כדי לספק ביטחון מים לחקלאים, תוך הגנה על שטחי רטיבות בעלי משמעות תרבותית התומכים במינים ומערכות אקולוגיות מאוימות. הקרן היא שותפות בין שמירת הטבע, וקבוצת העבודה של מוריי דרלינג, עם תמיכה מהבנק הלאומי של אוסטרליה.
בעלי החיים באגן

אגן מארי דרלינג הוא בית למינים של בעלי חיים מקומיים רבים. המספרים האמיתיים אינם ידועים, אך הערכה די מבוססת קיימת אודות בעלי חיים אלו ומצב אוכלוסייתם הנוכחי. בין בעלי החיים המקומיים באזור, נמצאו במחקר שנעשה:
85 מינים של יונקים, מתוכם 20 שנכחדו ו-16 בסכנת הכחדה
53 מינים של צפרדעים, ללא סכנת הכחדה
46 מינים של נחשים, 5 מתוכם בסכנת הכחדה
5 מינים של צבים, ללא סכנת הכחדה
34 מינים של דגים, חלקם כמו מקולוצלה פלי מצויים בסכנת הכחדה
הערות שוליים

↑  Creating a sustainable Murray-Darling, The Nature Conservary Australia
| --- | --- |
בקרת זהויות :  VIAF: 236152646   WorldCat (עם VIAF): 236152646 
ערך זה הוא קצרמרבנושא גאוגרפיה של אוסטרליה. אתם מוזמנים לתרום לוויקיפדיה ו.
אדן עבדוללה עיסמאן דער

אדן עבדוללה עיסמאן דער, הנשיא הראשון של סומליה, 1967-1960
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
אדן דער או אדן עבדוללה עיסמאן דער, הידוע גם כאדן עדה (בסומלית: Aadan Cabdulle Cismaan Dacar; בערבית: آدم عبد الله عثمان دعر; 1908 - 8 ביוני 2007) היה פוליטיקאי סומלי, הנשיא הראשון של סומליה לאחר קבלת העצמאות ב-1960. היה יושב ראש המפלגה הלאומית "ליגת הנוער הסומלי" בשנים 1954–1956 ו-1958–1960. בימי המנדט האיטלקי בשנים 1958–1960 כיהן כיושב ראש האספה הלאומית שהפכה לאספה המחוקקת של סומליה.
ביוגרפיה > ראשית חייו

אדן עבדוללה עוסמאן נולד בשנת 1908 למשפחת בוקרים נוודים סומלית משבט האווייה (אנ'), בבלט ואין, שבמחוז היראן במושבה "סומליה האיטלקית". בגיל 14 אזרח איטלקי לקח אותו תחת חסותו ודאג שירכש השכלה, קודם בבית ספר עממי בעיר ביידואה, אחר כך בבית ספר כללי במוגדישו, אותו סיים בשנת 1931. עוסמאן עבד בהמשך כחובש ראשי ואחר כך צבר ניסיון ניהולי במשרדי הממשלה. בשנת 1941 כשהבריטים כבשו את סומליה האיטלקית, חזר עוסמאן למחוז הולדתו בלט ואין ופתח עסק מסחרי.
ביוגרפיה > פעילותו הפוליטית בימי השלטון הקולוניאלי

בפברואר 1944, הצטרף עוסמאן ל"מועדון הנוער הסומלי" (בהמשך שינתה המפלגה את שמה לליגת הנוער הסומלי), הפך לחבר בוועדת ההיגוי של המפלגה, וב-1946 מונה להיות מזכיר אזור בלט ואין של המפלגה.
ב-1951 מונה עוסמאן על ידי המועצה האזורית של חבל מודוג למועצה הארצית בה שירת ברציפות (עד פברואר 1956) כנציג של ליגת הנוער הסומלי. ב-1953, התמנה עוסמאן לסגן הנשיא של המועצה הארצית. ב-1954, קיבל את תפקיד נשיא ליגת הנוער הסומלי והמשיך לכהן בו עד 1956. עוסמן נבחר מחדש למשרה זו במאי 1958, ובאותו זמן גם שירת כיושב ראש האספה המחוקקת עד 1 ביולי 1960. ב-1956, כאשר המועצה הארצית הוחלפה באספה המחוקקת, נבחר עוסמאן כחבר באספה הלאומית מטעם מחוז בלט ואין בבחירות הכלליות, ואז מונה על ידי האספה הנבחרת כיושב ראש. בבחירות הכלליות של 1959 נבחר עוסמאן שוב כחבר האספה הלאומית, שבחרה בו שוב ליושב ראש. עוסמאן שמר על משרה זו גם כאשר האספה המחוקקת הוסבה לאספת הנבחרים.
ביוגרפיה > הכרזת העצמאות וכהונה כנשיא הראשון של סומליה

בתוקף תפקידו כיושב ראש אספת הנבחרים הכריז עוסמאן ב-1 ביולי 1960 על עצמאותה של הרפובליקה של סומליה לאחר איחוד הטריטוריות הצפונית (לשעבר סומלילנד הבריטית) והדרומית (לשעבר סומליה האיטלקית). האספה הלאומית בחרה בו כנשיא זמני של הרפובליקה למשך שנה, וב-1961 בחרה בו שוב לאותו תפקיד למשך שש שנים.
אדן עבדוללה עוסמאן הקדיש את זמנו הפנוי ללימודי כלכלה, סוציולוגיה ומשפטים. מלבד סומלית הוא דיבר גם איטלקית, אנגלית וערבית. בבחירות לנשיאות של 1967 הובס עוסמאן על ידי עבדירשיד עלי שרמרקה. תקופת נשיאותו הסתיימה ב-10 ביוני 1967.
קיבל בשלווה את תוצאות הבחירות ונכנס להיסטוריה כמנהיג הפוליטי הראשון של מדינה אפריקאית שהעביר את השלטון בדרך של שלום ליורש שנבחר באופן דמוקרטי.
בהתאם לחוקת הרפובליקה נהנה הנשיא היוצא מחברות לכל החיים באספה הלאומית הסומלית. עוסמאן דער פעל כמדינאי ותיק בניסיונות לבסס שלום מתמשך בסומליה.
ביוגרפיה > אחרי העברת השלטון

אולם היציבות והשלום בארצו לא החזיקה מעמד לזמן רב. הנשיא שרמרקה נרצח ב-15 באוקטובר 1969 על ידי שומר ראש וב-21 באוקטובר מפקד הצבא, הגנרל מוחמד סיאד בארה עלה לשלטון באמצעות הפיכה צבאית, מבלי שייתקל בהתנגדות כלשהי. עוסמאן לא שיתף פעולה עם המשטר הדיקטטורי החדש ונסוג מן החיים הציבוריים.
בשנת 1990 כשארצו עמדה בסף האנרכיה, נמנה עבדוללה עוסמאן עם 100 פוליטיקאים שחתמו על עצומה שבה הביעו דאגה לגבי ההרס, הרציחות והעתקות האוכלוסין שליוו את מלחמת האזרחים. הוא נעצר יחד עם עוד 50 אחרים בפקודת משטרו של מוחמד סיאד בארה. שוחרר אחרי נפילתו של בארה בינואר 1991 ומאז חי רוב הזמן בחוותו בג'נאלה בדרום סומליה.
ב-8 ביוני 2007 הוא נפטר בבית חולים בניירובי שבקניה, בגיל 99.
ממשלת המעבר הפדרלית של סומליה בראשות עבדוללהי יוסוף אחמד הכריזה אחרי מותו 21 ימי אבל לאומי וארגנה הלוויה ממלכתית. היא החליטה גם לקרוא לשדה התעופה הבינלאומי של מוגדישו "אדן עדה", לפי כינויו.
עוסמאן השאיר שמונה ילדים עם נכדים ונינים. בנו, ד"ר עוסמאן אדן עבדוללה, הוא רופא וגנטיקאי והיה פעיל בתנועת המחאה נגד כנופיות הטרור שזרעו הרס וחורבן בסומליה.
אגנס מבוהמיה

| --- | --- |

אגנס מבוהמיה
 לידה:  20 ביוני 1211 פראג
 פטירה:  2 במרץ 1282 (בגיל 70) פראג
 קדוש עבור:  הכנסייה הקתולית
 ביאטיפיקציה:  1874 על ידי פיוס התשיעי
 קאנוניזציה:  12 בנובמבר 1989, הוותיקן על ידי יוחנן פאולוס השני
 מקום פולחן עיקרי:  מנזר אגנס הקדושה, פראג
 חג:  2 במרץ
 תכונות:  הקימה בתי מחסה וקידמה את החינוך
 פטרונית של:  צ'כיה ( Svatá Anežka Česká  - אגנס הקדושה של צ'כיה)
אגנס מבוהמיה (בצ'כית: Anežka Přemyslovna;‏ 20 ביוני 1211 – 2 במרץ 1282), הידועה גם כאגנס מפראג, הייתה נסיכה בוהמית שבחרה בחיי פרישות, והוכרזה כקדושה של הכנסייה הקתולית.
יחוס כנסייתי

אגנס הייתה בתם של אוטוקאר הראשון, מלך בוהמיה, ואשתו קונסטנצה, שהייתה אחותו של אנדראש השני, מלך הונגריה. מצד אביה הייתה צאצאית של וצלאב ולודמילה, הקדושים הפטרונים של בוהמיה. מצד אמא הייתה דודנית של אליזבת הקדושה מהונגריה.
קורות חיים

אגנס נולדה בפראג, והחל מגיל 3 גודלה על ידי נזירות ציסטרציאניות. בשובה לפראג חזרה להתחנך במסגרת כנסייתית דומה.
בגיל 8 נערכו אירוסין בין אגנס לבין היינריך בן ה-10 בנו של הקיסר פרידריך השני ולימים קיסר בעצמו, אך אירוסין אלו בוטלו כעבור 6 שנים. לאחר מכן תוכננו עבורה נישואים להנרי השלישי, מלך אנגליה, אולם הקיסר הטיל וטו על נישואים אלו מאחר ששאף לשאת את אגנס בעצמו.
בשלב מסוים אגנס מאסה בשידוכים הפוליטיים והחליטה להקדיש את חייה לכנסייה. בהתערבותו של האפיפיור גרגוריוס התשיעי שחרר אותה הקיסר מכוונת הנישואים.
בשנת 1234, בגיל 23, נכנסה למנזר של "מסדר קלרה הקדושה", שאותו הקימה,  ושם נשארה עד סוף ימיה. היא נפטרה בפראג ב-12 במרץ 1282.
פעילותה הכנסייתית

בשנת 1232 הקימה בית מחסה על שם פרנציסקוס הקדוש, על קרקע שנתרמה על ידי אחיה, מלך בוהמיה, וצלאב הראשון. המוסד טיפל בחולים, נכים, עניים, ונוסעים, ובהמשך הקימה אגנס ליידו מכללה ואחר כך כנסייה של מסדר "האבירים של הכוכב האדום" שחבריו שימשו כצוות בית החולים..
באמצעות הקשרים הפרנציסקניים נודע לה על קלרה מאסיזי שאיתה יצרה קשר מכתבים, קשר שנמשך כשני עשורים. קלרה שלחה אליה חמש נזירות מאסיזי שיחד אתן הקימה ב-1234 מנזר של המסדר שלימים יקרא "מסדר קלרה הקדושה". אגנס התמנתה לאם המנזר.
הליך הקדשתה

אגנס הייתה נערצת כקדושה כבר זמן קצר לאחר מותה. למרות זאת הוכרה רשמית כקדושה רק כעבור כ-700 שנה.
אחת הסיבות לעיכוב הייתה ששרידיה נעלמו לאחר פינוים מן המנזר בעת השיטפונות בשנים 1323-1322. בסופו של דבר המלכה אלישקה פשמיסלובנה החלה את הליך ההקדשה בשנת 1328. אולם רק בשנת 1874 האפיפיור פיוס התשיעי הכריז עליה כ"מבורכת". ההליך הסתיים ב-12 בנובמבר 1989, כאשר האפיפיור יוחנן פאולוס השני הכריז עליה כקדושה.
יום החג שלה הוא ה-2 במרץ.
לקריאה נוספת

Jan Čech, Jan Dvořak A-Z Prague Culture Guide, Prague Stage 1994
הערות שוליים

↑  המסורת מספרת שהקיסר שחרר אותה באמרו "הפסדתי אותה לטובת מלך השמיים"
1 2  J.Čech, J.Dvořak 1994
↑  זהו מסדר הגברים הכנסייתי היחיד שהוקם על ידי אשה.
↑  זה היה המנזר הראשון של המסדר מצפון לאלפים.
1 2  Joan Mueller, A Companion to Clare of Assisi: Life, Writings, and Spirituality, (Brill, 2010), p. 130.
| --- | --- |
בקרת זהויות :  NLI: 987007511443805171  PLWABN: 9810566213805606  BIBSYS: 9032641  BNE: XX5038349  CANTIC: a10905790  CiNii: DA1294139X  GND: 118846272  ISNI: 0000 0001 2126 357X  LCCN: n86126173  NKC: jn20000720008  NLA: 61540028  NSK: 000071314  NTA: 072339268  SUDOC: 032055315  Trove: 1842528  VcBA: 495/50568  VIAF: 30334177   WorldCat (עם VIAF): 30334177
אהרן רבינוביץ (פעיל ציוני)

| --- | --- |

 לידה:  12 בפברואר 1901 מוהילב, האימפריה הרוסית 
 פטירה:  23 ביוני 1945 (בגיל 44) אחוזת בית, פלשתינה (א"י) 
 
אהרן (רוניה) רבינוביץ (12 בפברואר 1901 - 23 ביוני 1945) היה פעיל ציוני, מזכיר מועצת פועלי ירושלים, חבר הוועדה המרכזת והמזכירות של הוועד הפועל של ההסתדרות, המנהל הראשון של המחלקה לארגון מקצועי בה וראש המחלקה לפעולה בקרב הפועלים הערבים.